Renium(VII) oksida

Renium(VII) oksida ialah sebatian kimia renium dengan formula kimia Re2O7. Oksida ini merupakan sebatian kontang bagi asid perhenik, Re2O7·2H2O. Sebatian ini merupakan pelopor bagi semua sebatian renium lain yang boleh didapati sebagai bahan meruwap melalui pembakaran bijih asal.

Ciri-ciri 

Renium(VII) oksida adalah amat reaktif terhadap air dan bertindak balas dengan air untuk menghasilkan asid perhenik. Sebatian ini boleh diturunkan dengan hidrogen untuk mendapatkan renium(IV) oksida pada suhu 300 °C.

Penghasilan 

Renium(VII) oksida boleh terhasil melalui pengoksidaan logam renium dalam udara pada suhu 500 ke 700 °C.

4 Re + 7 O2 -> 2 Re2O7

Penggunaan 

Sebatian ini digunakan sebagai mangkin dalam sintesis organik bagi penurunan karbonil, etenolisis dan penurunan amida. Sebatian ini ialah pelopor bagi bahan mangkin, metilrenium trioksida, MTO.

Rujukan 

Sebatian renium
Oksida